Publication: Magyar Közlöny
Issue: MK-2011-19 (Year: 2011, Number: 19)
Era: contemporary
Section: 2011. évi V. törvény
Paragraph Index: 674

2. A felek együttmûködnek egymással a terrorizmus elleni küzdelem terén az ENSZ Biztonsági Tanácsának 1373. határozata és más ide vonatkozó, mindkét félre alkalmazandó ENSZ-határozatok, nemzetközi egyezmények és jogi eszközök végrehajtása keretében, többek között a következõ fellépések révén: – a terrorcsoportokkal és azok támogató hálózataival kapcsolatos információk cseréje a nemzetközi és nemzeti joggal összhangban; – a terrorizmus elleni küzdelemben alkalmazott eszközökkel és módszerekkel kapcsolatos vélemények cseréje, beleértve a technikai területeket, a képzést és a terrorizmus megelõzése tekintetében folytatott tapasztalatcserét; – együttmûködés a bûnüldözés, a jogi keret megerõsítése és a terrorizmus elterjedéséhez vezetõ feltételek felszámolása terén; – együttmûködés a határellenõrzés és határigazgatás elõmozdítása terén a következõ eszközökkel: fokozott kapacitásépítés, hálózatépítési, képzési és oktatási programok kialakítása, magas rangú tisztviselõk, tudósok, elemzõk és helyi szereplõk cserelátogatásai, valamint szemináriumok és konferenciák szervezése. II. CÍM EGYÜTTMÛKÖDÉS A REGIONÁLIS ÉS NEMZETKÖZI SZERVEZETEKBEN

Source: https://magyarkozlony.hu/hivatalos-lapok/b5aeb59e541007e44ecbc68ca8f944163b22e779/dokumentumok/b23bcd389f4b0df1ddec6c460df2e702f1701639/letoltes